31989L0186
L 066/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 6 март 1989 година
за изменение на приложение II към Директива 76/895/ЕИО относно определяне на максимални нива на остатъци от пестициди в и върху плодове и зеленчуци
(89/186/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/895/ЕИО на Съвета от 23 ноември 1976 г. относно определението на максимални нива на остатъци от пестициди в и върху плодове и зеленчуци (1), последно изменена с Директива 88/298/ЕИО (2), и по-специално член 5 от нея,
като взе предвид предложението на Комисията (3),
като има предвид, че член 5 от Директива 76/895/ЕИО предвижда приложенията да се изменят като се отчита по-специално техническият и научен напредък, както и здравните и селскостопански изисквания;
като има предвид, че, в светлината на развитието на техническите и научни познания, следва да се осъвремени приложение II към посочената директива, като се добавят указания, отнасящи се до пестицида малеинов хидразид, който може да съществува под формата на остатък в плодовете и зеленчуците,
ПРИЕ НАСТОЯЩАТА ДИРЕКТИВА:
Член 1
В приложение II към Директива 76/895/ЕИО, следният остатък от пестициди, заедно с отнасящите се до него указания, се добавя в таблицата:
Остатъци от пестициди
Максимални нива (в мг/кг (ppm))
Общо наименование
Химична формула
малеинов хидразид
6-хидрокси-3(2Н)-пиридазинон
10: лук
1: други продукти
Член 2
Държавите-членки приемат законовите, подзаконовите и административните разпоредби, необходими, за да се съобразят с член 1 най-късно до 1 август 1989 г. Те незабавно уведомяват Комисията за това.
Член 3
Адресати на настоящата директива са държавите-членки.
Съставено в Брюксел на 6 март 1989 година.